***Către Agenția de Dezvoltare Regională Sud-Est,***

***Stimați parteneri,***

În perioada 19 - 20 septembrie 2015, va avea loc cea de-a opta ediție a Târgului **”Surse regenerabile de energie. ALEA 2015. Târg de echipamente și servicii complete”**, ediție la care vă invităm în calitate de expozant.

Expoziția va fi amenajată la Casa de Cultură a Sindicatelor Alba Iulia, în holul central. Aceasta permite o organizare foarte bună a standurilor precum și un trafic intens de vizitatori. Evenimentul este organizat de către Agenția Locală a Energiei Alba și Consiliul Județean Alba.

La fel ca și în anii trecuți, nu se percepe taxă de participare dar, în măsura în care vă permiteți, puteți oferi vizitatorilor materiale promoționale și obiecte în cadrul unei tombole care va fi organizată pe durata celor două zile. De asemenea, va exista în cadrul târgului un eveniment destinat copiilor de grădiniță (și părinților lor) pentru care vor fi acordate premii. Principalii susținători ai acestor evenimente vor fi considerați ca sponsori ai Târgului si vor beneficia de promovare prin materialele publicitare si in aparițiile in media locala.

Și pentru că este târg, dorim ca firmele participante să vândă o parte din produsele expuse, motiv pentru care le vom solicita oferte speciale pentru vizitatorii târgului ALEA 2015, cu reduceri dedicate târgului și marcate ca atare.

Intenționăm ca in acest an o atenție deosebita sa fie acordata domeniului sistemelor eficiente de transport: autovehicule eficiente energetic si cu noxe reduse, sisteme hibrid si mai ales autovehicule electrice întrucât in cadrul proiectului european EMOBILITY WORKS (ALEA este coordonator pentru România)) vor fi realizate primele planuri de acțiune pentru vehicule electrice in 4 orașe din Romania: Alba Iulia, Baia Mare, Bistrița si Ploiești.

Un element de atracție a fost anul trecut și va fi și în acest an, un stand dedicat inventatorilor, unde vor participa inventatori români foarte apreciați pentru invențiile lor în domeniul energiei.

Sperăm ca și în acest an Târgul ALEA 2015 să rămână un reper important în România pe harta evenimentelor dedicate energiei regenerabile și soluțiilor de eficiență energetică.

Vă rugăm ca până la data de 11.09.2015 să ne transmiteți decizia dumneavoastră de participare în acest an cu un stand. Pentru mai multe detalii vizitați site-ul nostru www.alea.ro

Va mulțumim și vă așteptam cât mai curând răspunsul.

Florin Andronescu

Directorul Agenției Locale a Energiei Alba